**ZAPISNIK 1. REDNE SEJE IO OZS**

**četrtek, 12. 5. 2016 od 18. uri**

**Inštitut Jožef Stefan, Jamova ulica 39, Ljubljana**

**Dnevni red:**

1. Pregled zapisnika in realizacije sklepov občnega zbora, IO OZS
2. Uspehi na razpisih
   1. Fundacija za šport
      1. Razpis – Razvijamo OT med mladimi
   2. Ministrstvo za izobraževanje, znanost in šport
   3. Prilagoditev finančnega načrta
      1. Finančni plani posameznih reprezentanc
      2. Promocijske aktivnosti
3. Tekmovalno-sodniška komisija
   1. Potrditev regularnosti tekem
   2. Težave s sodniki
   3. Koledar – morebitne spremembe
   4. OLP
   5. Koledar 2017
   6. SLO koledar tekem in tekme v tujini
   7. Najemnina SI čipa na tekmi
   8. Predlog OK Tivoli glede ločitve MŽ10
   9. Predlog OK Tivoli glede statusa šolskih tekmovanj za tekmovanja med tednom (Lipica, Easter4)
4. Reprezentance
   1. Registracije športnikov pri IOF
   2. Kategorizacija za mladince (M20, Ž20; združevanja prog na DP; zagotoviti čimveč prisotnih na DP)
   3. Mladinska
      1. UWG, EYOC, JWOC
   4. Članska
      1. WCup, EOC
5. Drugo
   1. SEEOC iniciativa za pomoč Moldaviji
   2. World Orienteering Day

**Prisotni člani IO OZS:**

Klemen Kenda (OK Azimut), Andrej Borštnik (OK Tivoli), Jaka Piltaver (OK Brežice), Nejc Zorman (OK Komenda), Ana Pribaković Borštnik (OK Tivoli), Miha Škarabot (OK Polaris), Iztok Rojc (OK Polaris), Matjaž Draksler (Škofjeloški OK), Vlado Sedej (OK Azimut), Krešo Keresteš (OK Trzin), Aleš Ferenc (OK Tivoli), Jerca Bernik (Škofjeloški OK)

**Opravičili so se:**

Jan Dovč (OK Tivoli), Ana Plavčak (Škofjeloški OK), Daniel Lebar (OK Slovenske Konjice)

1. **Pregled zapisnika in realizacije sklepov občnega zbora, IO OZS**

Člani niso podali pripomb na zapisnik občnega zbora, ki je potekal 28. januarja 2016.

Pregled sklepov:

**Sklep 1:** Nejc še ni uredil naročila medalj.

**Sklept 5:** Andrej še ni pripravil predloga glede plačevanja pristojbin.

Andrej bo pripravil predlog do naslednje seje oz. pred pripravo koledarja za novo tekmovalno sezono.

**Sklep 18:** Občni zbor OZS potrjuje dodatno kategorijo Ž45 v SOL.

Kategorija je slabše obiskana, saj je bila trenutno potrjena le za SOL tekmovanja in ne tudi za DP. Poleg tega kategorija trenutno še ni del tekmovalnega pravilnika.

1. **Uspehi na razpisih**
   1. **Fundacija za šport**

Vlado je predstavil uspešnost na razpisu, vsebino razpisa ter dejavnosti, ki naj bi se izvajale v sklopu le-tega. Glavni poudarek je na spodbujanju delovanja orientacijske dejavnosti na osnovnih šolah. Glede na zahteve razpisa je potrebno vsaj 80 % odobrenih sredstev nameniti podizvajalcem izbranih na podlagi internega razpisa (»Razvijamo OT med mladimi«). Ob objavi se razpis posreduje vsem predstavnikom klubov in vaditeljem.

**Sklep 1:** Rok za prijavo na interni razpis se podaljša do 10. junija 2016, sam razpis pa se objavi 15. maja 2016. ***Soglasno sprejet.***

* 1. **Ministrstvo za izobraževanje, znanost in šport**

Vlado je predstavil uspešnost na razpisu v letošnjem letu v primerjavi s preteklimi leti.

* 1. **Prilagoditev finančnega načrta**
     1. Finančni plani posameznih reprezentanc
* **Ski-O reprezentanca**

Podrobnejši finančni plan reprezentance je priložen zapisniku.

Ob koncu tekmovalnega leta naj bi reprezentanci predvidoma ostalo 1.700 EUR, kolikor je bilo prenešeno iz preteklega leta. Denar bo porabljen v naslednjem letu.

* **MTB reprezentanca**

Podrobnejši finančni plan reprezentance je priložen zapisniku.

* **Mladinska reprezentanca**

Podrobnejši finančni plan reprezentance je priložen zapisniku.

**Sklep 2:** Jan preveri možnosti sofinanciranja spremljevalca na svetovnih igrah. ***Soglasno sprejet.***

**Sklep 3:** IO potrjuje, da se za delo mladinske reprezentance nameni dodatnih 2.000 EUR iz zvezinega denarja. ***Soglasno sprejet.***

* + 1. Promocijske aktivnosti

**Sklep 4:** IO potrjuje, da sev letu 2016 za promocijske aktivnosti nameni 600 EUR. V sklopu tega se pripravi zasnova postavitve zastave in panoja. Pred tem Klemen pripravi seznam stvari, ki bi se jih izdelalo za potrebe promocije, Gregorja Zaupana pa se prosi za grafično oblikovanje. ***Soglasno sprejet.***

1. **Tekmovalno-sodniška komisija**
   1. Potrditev regularnosti tekem

Sodniki so podali poročila za tri SOL tekme. Nepravilnosti in pritožb ni bilo.

**Sklep 5:** IO potrjuje regularnost vseh treh SOL tekem in tekme za DP Ultra dolge**. *Soglasno sprejet.***

**Sklep 6:** Ana P. B. pripravi dokument, ki opredeljuje prilagoditev merila kart za otroške in začetniške kategorije na posameznih tekmovanjih. ***Soglasno sprejet.***

**Sklep 7:** Klemen predlaga pripravo neuradnega zapisa napak, pripomb in priporočil vezanih na organizacijo tekmovanja, ki ga pripravi sodnik neposredno po samem tekmovanju ter ga predloži uradnemu zapisniku. ***Soglasno sprejet.***

* 1. Težave s sodniki

Pojavlja se kar nekaj težav s sodniki, saj jih je predvsem premalo. Poleg tega se nekateri med njim izogibajo delu oz. svojega dela ne opravljajo dovolj odgovorno. Problem bi lahko deloma rešili z izvajanjem izobraževanj.

Nejc predlaga, da bi vsak klub, glede na njegovo velikost, poskbel za neko določeno število aktivnih sodnikov. Predlog se zdi smiseln, vendar bo IO o njegovi potrditvi odločal po tem, ko se posodobi seznam aktivnih sodnikov.

**Sklep 8:** Miha pripravi posodobljen seznam z aktivnimi sodniki. ***Soglasno sprejet.***

Podan je bil predlog za možnost podaljšanje priznanja potnih stroškov za kontrolo in sojenje DO Ultra dolge proge z dveh na tri dni.

**Sklep 9:** Na podlagi utemeljenih razlogov in na predlog vodje tekmovalno-sodniške komisije se lahko za kontrolo in sojenje na DP ultra dolge proge sodniku odobri dodatni dan za priznanje potnih stroškov. Dodatni dan se lahko odobri tudi že za DP Ultra dolge, ki je bila 17. 4. 2016. ***Soglasno sprejet.***

**Sklep 10:** Andrej pripravi predlog plačila pristojbin za organizacijo tekmovanja. ***Soglasno sprejet.***

* 1. Koledar – morebitne spremembe

**Sklep 11:** V Tolminu bo v soboto, 28. 5. potekala SOL5 - srednje proge, v nedeljo, 29. 5. pa SSOL4. ***Soglasno sprejet.***

**Sklep 12:** Državno prvenstvo v šprintu se iz Spodnje Idrije prestavi v Žiri. ***Soglasno sprejet.***

* 1. Koledar 2017

Rok za oddajo kandidatur za posamezno tekmovanje je do 30. junija.

**Sklep 13:** IO se glede na število prispelih vlog odloči ali se bo v naslednjem letu zmanjšalo število tekem ali ne. ***Soglasno sprejet.***

**Sklep 14:** IO potrjuje organizatorja slovenskega orientacijskega maratona, in sicer OK Brežice. Tekmovanje bo potekalo 22. oktobra 2016. ***Soglasno sprejet.***

* 1. SLO koledar tekem in tekme v tujini

Klemen je opozoril na ustrezno umeščanje tujih tekem na OZS koledar. Temu je potrebno posvetit nekaj več pozornosti. Načeloma se v koledar umešča samo tuje tekme, ki so potrjene s strani IOF.

**Sklep 15:** Tekmovalno-sodniška komisija mora biti pazljiva pri objavi mednarodnih tekmovanja v OZS koledarju. ***Soglasno sprejet.***

* 1. Najemnina SI čipa na tekmi, cenik SI

**Sklep 16:** IO potrjuje enotno ceno najema čipov za uporabnike, in sicer 2 EUR ali manj. Cena najema, ki ga zveza zaračunava organizatorjem ostaja tako kot doslej 1,50 EUR oz . 1,25 EUR in 1,00 EUR za večje količine. ***Soglasno sprejet.***

*Vlado je opozoril, da imamo v ceniku že od 6.1.2015 možnost najema kompleta do 15 postaj za treninge za daljše obdobje po ceni 1 EUR na dan, a se te možnosti klubi ne poslužujejo.*

**Sklep 17:** Vlado je predstavil in obrazložil predlog, da se podvojijo odstotki popusta za večdnevno uporabo, ki so bili sprejeti 6. 1. 2015. ***Soglasno sprejet.***

Vlado IO pozove k razmisleku o uporabi AirSI na tekmovanjih in o možnosti nakupa s strani OZS v prihodnosti.

Nejc je podal predlog o pripravi enotnega cenika za izposojo opreme, ki bi veljal med klubi.

* 1. Predlog OK Tivoli glede ločitve MŽ10

Aleš Ferenc je podal predlog o ponovni razdružitvi kategorije MŽ10.

*»Kategoriji M10 in Ž10 sta bili 11. 3. 2015 ponovno združeni v MŽ10 (obdobje M10 in Ž10 je bilo zelo kratko). Zagotovo je en sam problem - premajhno število tekmovalcev/tekmovalk in posledično združena kategorija. V letošnjem letu je prišlo do nove kategorije Ž45 (v novembru 2014 kategorija Ž21E). Tudi teh tekmovalk ni prav veliko, a so gospe želele imeti svojo kategorijo. To so si tudi izborile, medtem ko manj kot deset let stare deklice tega zagotovo ne zmorejo. Zakaj neki si tekmovalke do 10 let ne bi želele svoje kategorije? V MŽ10 so v podrejenem položaju. Za otroka in najstnika je še toliko bolj pomembno (kot za odrasle), da lahko tekmujejo v svoji kategoriji.*

*Predlagam, da se kategorija MŽ10 ponovno loči v M10 in Ž10, naloga klubov in OZS pa je, da z različnimi mehanizmi poveča udeležbo v teh kategorijah.«*

**Sklep 18:** Kategorija MŽ10 se vsaj do konca tekmovalnega leta ne bo ločila. Prav tako ostane kategorija enotna pri točkovanju za SOL. Organizator tekmovanja lahko pripravi za kategorijo enotno progo, podelitev pa lahko pripravi ločeno. ***11 glasov za, 1 glas proti.***

* 1. Predlog OK Tivoli glede statusa šolskih tekmovanj za tekmovanja med tednom (Lipica, Easter4)

Aleš Ferenc je podal predlog glede statusa šolskih tekmovanj.

*»Tekmovanje Lipica Open se je z dveh tekmovalnih dni v zadnjih letih potegnila v pet dnevno tekmovanje. V primeru sodelovanja šolskih otrok vseh pet dni se tu pojavi nekaj težav, katere klubi oziroma šole rešujejo na različne načine:*

*- šole preprosto dovolijo, da se mentorji oziroma učitelji udeležijo tekmovanja klub temu, da to ni šolsko tekmovanje;*

*- šolske otroke pripeljejo na tekmovanje spremljevalci in drugi, ki ne delajo v šoli.*

*Prepričan sem, da bi bil obisk tekmovalnih dni v času pouka boljši, če bi bila odsotnost učenca/dijaka zabeležena kot sodelovanje na šolskem tekmovanju. Tako ima vodstvo šole možnost, da pošlje na takšno tekmovanje svoje učence z učiteljem. Tudi oglaševanje in promoviranje tekmovanja bi potekalo na enostavnejši način.*

*Predlagam, da se štejejo tekmovalni dnevi od ponedeljka do srede za Lipico Open tudi kot šolsko tekmovanje.*

*Nekaj dela več je z vodenjem rezultatov, a prepričan sem, da bi bila udeležba postopoma večja. Podobno velja tudi za Easter4.«*

IO se načeloma strinja s predlogom, vendar je končna odločitev predvsem v rokah organizatorja. Poleg tega je potrebno preveriti ali je mogoče rezultate prilagoditi in pripraviti skupno točkovanje tekom celotnega tekmovanja.

**Sklep 19:** Aleš Ferenc pripravi priporočilo, da posamezna večdnevna tekmovanja pridobijo status šolskih tekmovanj. ***Soglasno sprejet.***

1. **Reprezentance** 
   1. Registracije športnikov pri IOF

V letu 2016 so s strani IOF začeli zaračunavati takso za registracijo reprezentantov v članskih kategorijah v višini 30 EUR. Manjše zveze, tudi naša, imajo zaenkrat tri registracije brezplačne. Vlado predlaga, da v tem letu strošek za posamezne tekmovalce poravna zveza. Pri tem ostane odprto vprašanje kako bo s plačilom v prihodnosti.

Klemen predlaga, da se vsak rezprezentat na začetku tekmovalne sezone opredeli glede ciljev in posameznih reprezentačnih nastopov in pri tem poravna nek pavšal. V zameno bi rezprezentanca tekmovalcu sofinancirala plačilo registracije, dres in morda v določeni meri tudi štartnine.

**Sklep 20:** IO potrjuje, da registracijo športnikov v letu 2016 poravna OZS. ***Soglasno sprejet.***

1. Kategorizacija za mladince (M20, Ž20; združevanja prog na DP; zagotoviti čimveč prisotnih na DP)

Glede na opravljen pregled uspešnosti na razpisih v preteklosti se je izkazalo, da lahko kategorizacije pomembno vplivajo na višino odobrenih sredstev. Zato Klemen predlaga, da se v letošnjem letu poskusi pridobiti več kategorizacij. Ideja je, da se nekaj več pozornosti temu posveti na naslednjem državnem prvenstvu (DP šprint). Poleg tega Klemen IO pozove k razmisleku po ponovni organizaciji WRE tekme.

1. Mladinska

V letu 2016 se bo reprezentanca predvidoma udeležila svetovnih iger v Avstriji, EYOC-a na Poljskem in svetovnega mladinskega prvenstva v Šivci.

Podrobnejše informacije in potencialni udeleženci za posamezna tekmovanja so podani v priloženem planu dela reprezentance. Vodstvo reprezentance se pred dokočno odločitvijo o udeležencih za posamezno tekmovanje še enkrat posvetuje.

1. Ski-O

Trenutno je v pripravi selekcija za novo tekmovalno sezono, poleg tega se dogovarjajo o možnostih sodelovanja z ostalimi klubi (smučarji tekači, ostala športna društva, ...).

Iztok je predstavil idejo o organizaciji tekme svetovnega pokala ali tekmo ski toura. Pobuda je prišla s strani IOF, saj želijo razširiti panogo tudi v ostale države. Potencialne lokacije za organizacijo tekmovanja so Pokljuka, Rateče in Rogla.

V letu 2017 se bo reprezentanca predvidoma udeležila vsaj enega od treh velikih tekmovanj - svetovnega prvensta, Ski tour tekem ali evropskega prvenstva.

1. Pre-O

V letu 2016 se bo reprezentanca udeležila WTOC, ETOC in ECTO.

1. **Članska**

Članska in del mladinske reprezentance se je v začetku maja udeležila svetovnega pokala na Poljskem. Reprezentantje so dosegli rezultate v skladu s pričakovanji.

1. **Drugo**
   1. SEEOC iniciativa za pomoč Moldaviji

Moldaviji grozi izključitev iz IOF-a zaradi neplačila mednarodnih članarin. Gre za posledico slabe ekonomske situacije v Moldaviji in dejstva, da njihove zveze država ne podpira. Zato je s strani držav SEEOC prišla pobuda, da se Moldaviji pomaga s prostovoljnimi prispevki v višini 800 EUR.

**Sklep 21:** Klemen pošlje povabilo k zbiranju prostovoljnih prispevkov za plačilo članarine in poskrbi, da bodo zbrana sredstva posredovana pristojni osebi mednarodne orientacijske zveze. ***Soglasno sprejet.***

* 1. **World Orienteering Day**

Ob svetovnem dnevu orientacije so aktivnosti potekale na 2.500 registriranih lokacijah, sodelovalo pa je preko 13.000 udeležencev. V Sloveniji je sodelovalo 700 orientacistov, predvsem osnovnošolcev. Največ v Dobravljah pri Ajdovščini in Ljubljani, dogodke pa so se odvijali še v Črnem Vrhu nad Idrijo, Idriji, Komendi, Ravnah na Koroškem, Slovenj Gradcu in v Celju.

**Sklep 22:** V zadnjem času koroški taborniki pripravljajo različne orientacijske dejavnosti, zato Jerca stopi v stik z njimi in jih povpraša ali bi jih zanimala tudi udeležba na OZS tekmovanjih oz. katerihkoli drugih zvezinih dejavnostih. Prav tako o možnostih sodelovanja povpraša tudi go. Janjo ([janja.pdavidovski@osdobje.si](mailto:janja.pdavidovski@osdobje.si)). ***Soglasno sprejet.***

Seja je bila zaključena ob 21. uri.

Zapisala: Jerca Bernik